<classify> Akizungumza na gazeti hili, msemaji wa Stand Deo Kaji, alisema mchezaji huyo ameondoka baada ya kupata baraka zote kutoka kwa uongozi wa timu hiyo ambao una matumaini makubwa ya mchezaji wao kufuzu majaribio hayo.Ni kweli Maguli ameondoka kwenda Misri kwa majaribio ya wiki moja kwenye klabu ya Al Ahly, na amepata Baraka zote za uongozi matarajio yetu ni kwamba tutafanya biashara nzuri pindi atakapofuzu majaribio yake, alisema Kaji.Msemaji huyo alisema Al Ahly ndio waliopeleka barua moja kwa moja kwenye klabu hiyo wakimuomba mchezaji huyo na wao bila hiyana wamemruhusu wakiamini atakapofuzu atakuwa na msaada kwa timu ya taifa na soka la Tanzania kwa kuongoza idadi ya wachezaji wanaocheza soka nje ya Tanzania.Alisema wana matumaini makubwa ya mchezaji huyo kufuzu majaribio hayo kutokana na kiwango chake alichoanza nacho msimu huu ambacho kimezivutia klabu nyingi ikiwemo TP Mazembe na Yanga ambazo zilikuwa zikimwania kabla ya dili hilo kufeli dakika za mwishoni.Maguli anashika nafasi ya pili kwenye orodha ya washambuliaji wanaoongoza kwa ufungaji kwenye Ligi Kuu ya Tanzania Bara akiwa na mabao tisa huku mshambuliaji wa Yanga raia wa Burundi Amissi Tambwe akiongoza kwa kufunga mabao 10.  <topic>: MICHEZO 